Tamedyazt teṭṭef annar wesiɛ deg yimi n umdan aqbayli, d tawsit yellan seg zik, ma nuɣal ɣer umezruy, tufrar seg leqrun iqburen*, deg waya i d-yenna A. Hanautaux:  sneɣ iqbayliyen i yessefrayen ass kamel ur tteɛraqen mi d-tteɛawaden asefru 1. Tamedyazt d tigejdit n umeslay n umdan aqbayli seg zman aqbur, d lemri i d-issebganen ayen i tedder temtti d wayen i yedder umdan d tutlayt n ugdud, d taywalt i d-yettilin s cbaha n wawal, s talɣa ḥlawen.